কর্ণফুলী নদীর পানি পরিশোধন করে দৈনিক ১৪ কোটি লিটার পানি সরবরাহ করতে রাঙ্গুনিয়ার পোমরায় এ প্রকল্পটি বাস্তবায়ন করা হয়। সেখান থেকে পাইপ লাইনে পানি জমা করা হচ্ছে নগরীর নাসিরাবাদে রিজার্ভারে। সেখান থেকে মহানগরীতে পানি সরবরাহ দেয়া হচ্ছে। জানা যায়, এ প্রকল্পে গতকাল থেকে শুরু হয় পরীক্ষামূলক পানি সরবরাহের কাজ। আগ্রাবাদ হালিশহর এলাকার গ্রাহকরা অতিরিক্ত পানি পাচ্ছেন গতকাল থেকে। আগে এসব এলাকায় সপ্তাহে দু’দিন রেশনিং করে পানি দেয়া হতো। পরীক্ষামূলকভাবে পানি সরবরাহ চালু হওয়ায় প্রতিদিন পানি মিলবে এমন প্রত্যাশা গ্রাহকদের।